Τα **Mercedes-Benz 300** (επίσημοι κωδικοί σασί : **W186**, **W188** και **W189**) ήταν μια σειρά υπερπολυτελών αυτοκινήτων που κατασκευάστηκαν από τη γερμανική αυτοκινητοβιομηχανία Mercedes-Benz, από τον Νοέμβριο του 1951 έως τον Μάρτιο του 1962. Η ονομασία 300 υποδήλωνε τον κυβισμό του κινητήρα, ο οποίος ήταν 3.0 λίτρα (για την ακρίβεια 2.996 cm³) για όλες τις εκδόσεις της σειράς, καθώς και 6-κύλινδρος σε σειρά (I6) βενζίνης. Στη Γερμανία τα μοντέλα αυτά είναι διαχρονικά γνωστά και ως «*300 Adenauer*», λόγω του ότι ο καγκελάριος Κόνραντ Αντενάουερ είχε στην κατοχή του διάφορα Mercedes-Benz 300 και μάλιστα συνολικά 6 αυτοκίνητα κατά τη διάρκεια της θητείας του.

Ιστορικά, ήταν τα πρώτα υπερπολυτελή μοντέλα της εταιρείας μετά το Mercedes-Benz 770, που είχε κατασκευαστεί από το 1930 έως το 1943 σε μόλις 205 αντίτυπα. Μάλιστα στην εποχή της, η σειρά 300 ήταν ίση σε εξοπλισμό και εμπορική τιμή, αλλά ανώτερη σε επιδόσεις από την αντίπαλο Rolls-Royce Silver Cloud (παραγωγή : Απρίλιος 1955 - Μάρτιος 1966). Τελικώς, το Mercedes-Benz 300 αντικαταστάθηκε τον Φεβρουάριο του 1961 από το Mercedes-Benz W112, γνωστό εμπορικά ως **Mercedes-Benz 300SE**, το οποίο έφερε τον ίδιο κινητήρα με τον προκάτοχό του, εξ ου και η ονομασία του

W186
----

Mercedes-Benz W186 300a του 1952 (αριστερά) και Mercedes-Benz W189 300d του 1962 (δεξιά).
Το W186 ήταν το πρώτο μοντέλο της σειράς 300 και εισήχθη τον Νοέμβριο του 1951. Παρότι ο κινητήρας και ο σχεδιασμός του ήταν σύγχρονος για τα δεδομένα της τότε εποχής, το σασί και πολλά εξαρτήματα προέρχονταν ακόμα από προπολεμικά Mercedes-Benz. Ιδιαίτερα εντυπωσιακό ήταν, ωστόσο, ότι έφερε εξ αρχής 4-τάχυτο μηχανικό κιβώτιο και μάλιστα με συγχρονισμό σε όλες τις σχέσεις, ενώ τον Σεπτέμβριο του 1955 άρχισε να προσφέρει και έξτρα 3-τάχυτο αυτόματο κιβώτιο. Έγινε έτσι το πρώτο μοντέλο στην ιστορία της φίρμας με προαιρετικό αυτόματο κιβώτιο.

Γενικότερα, ο εξοπλισμός του αυτοκινήτου ήταν εντυπωσιακός για τα τότε στάνταρ, καθώς προσέφερε ατομικά τραπεζάκια στα πίσω καθίσματα, ενώ μπορούσε να παραγγελθεί και με ραδιόφωνο, ακόμα και με τηλέφωνο. Στάνταρ ήταν ένα καινοτόμο σύστημα που μπορούσε να αυξήσει την σκληρότητα της πίσω ανάρτησης κατά 1/3 για πιο σπορ οδήγηση, με τον μοχλό ελέγχου να βρίσκεται στο ταμπλό. Διατηρήθηκε στην παραγωγή από τον Δεκέμβριο του 1951 έως τον Αύγουστο του 1957.

W188
----

Mercedes-Benz W188 300S Roadster του 1953.
Στο Σαλόνι Αυτοκινήτου του Παρισιού τον Οκτώβριο του 1951, πριν ακόμα κυκλοφορήσει στην αγορά το W186, παρουσιάστηκε και μία επιπλέον εκδοχή, μια σειρά υπερπολυτελών κουπέ, καμπριολέ και roadster, όλα υπό τον κωδικό W188, γνωστά εμπορικώς ως **Mercedes-Benz 300 S**. Η παραγωγή τους, ωστόσο, είχε ήδη ξεκινήσει τον Σεπτέμβριο του 1951 και έφτασε έως τον Απρίλιο του 1958.

Το σαλόνι ενός W188 Mercedes-Benz 300Sc κάμπριο.
Υπήρξε και μια πολύ σπανιότερη εκδοχή τους, με μια ρύθμιση στον κινητήρα για απόδοση ακόμα μεγαλύτερη ισχύος (175 hp έναντι 150 hp στα 300 S), όλα γνωστά ως **Mercedes-Benz 300 Sc**. Η σειρά 300 Sc κατασκευάστηκε από τον Ιανουάριο του 1956 έως τον Ιούλιο του 1957, σε μόλις 98 Coupé, 49 Cabriolet και 53 Roadster. Γενικότερα στην εποχή τους, τα 300 S και 300 Sc ήταν από τα ακριβότερα αυτοκίνητα παγκοσμίως, ενώ σήμερα έχουν γίνει άκρως συλλεκτικά μοντέλα, με εξαιρετικά υψηλές τιμές μεταπώλησης.

W189
----

Mercedes-Benz W189 300d του 1959.
Το σαλόνι ενός Mercedes-Benz W189 300d.
Το W189 παρουσιάστηκε επίσημα τον Αύγουστο του 1957, ως ο αντικαταστάτης του αρχικού W186, και μάλιστα τον ίδιο μήνα που διακόπηκε η παραγωγή του προκατόχου του. Το μοντέλο είχε μακρύτερο κατά 10,0 εκατοστά μεταξόνιο από το W186, προσφέροντας έτσι τεράστιους χώρους για τους πίσω επιβάτες. Επειδή ο εργοστασιακός κωδικός του ήταν Typ 300d, αναφερόταν και ως **W189 300d** ή ως **300d** σκέτο.

Διατηρήθηκε στην παραγωγή από τον Νοέμβριο του 1957 έως τον Μάρτιο του 1962 και έως τότε ήταν η τελευταία έκδοση της σειράς αυτής που ακόμα κατασκευαζόταν, αν και είχε ήδη αντικατασταθεί τον Φεβρουάριο του 1961 από το Mercedes-Benz W112.

Παραγωγή
--------

* W186 Sedan : 7.646
* W186 Cabriolet D : 642
* W189 Sedan : 3.077
* W189 Cabriolet D : 65
* W188 Coupé : 314
* W188 Cabriolet / Roadster : 446

Σύνολο : 12.190 αντίτυπα.

Αναφορές
--------

1. ↑  Classic and Sportscar Magazine, February 1994, Pp. 52-55.
2. ↑  Classic and Sportscar Magazine, February 1994, Pp. 52-55.
3. ↑  Oswald, Werner (2001). *Deutsche Autos 1945-1990, Band 4*. Stuttgart: Motorbuch Verlag. ISBN 3-613-02131-5.

Βιβλιογραφία
------------

* Die neuen Mercedes-Benz-Typen 300 und 300 S in: Kraftfahrzeugtechnik 4/1952, S. 121-123.
* Michael Wiedmaier: "Mercedes-Benz 300. Mythos in vier Generationen: Klassisch - modisch - funktional - kraftvoll" wkp-verlag Freilassing.
* Werner Oswald. Mercedes-Benz Personenwagen 1886–1986. Motorbuch-Verlag, Stuttgart 1987, ISBN 3-613-01133-6.
* Werner Oswald. Deutsche Autos 1945–1990, Band 4 (1. ed.) — Stuttgart 2001: Motorbuch Verlag. ISBN 3-613-02131-5.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Mercedes-Benz 300** |

* «300 S (W188)». *Phil Seed's Virtual Car Museum*. Αρχειοθετήθηκε από το πρωτότυπο στις 15 Απριλίου 2012. Ανακτήθηκε στις 1 Δεκεμβρίου 2005.
* «300 (W186, W189)». *Phil Seed's Virtual Car Museum*. Αρχειοθετήθηκε από το πρωτότυπο στις 6 Οκτωβρίου 2012. Ανακτήθηκε στις 1 Δεκεμβρίου 2005.
* «Mercedes-Benz Type 300 Adenauer». *MBZPonton.Org*. Ανακτήθηκε στις 1 Δεκεμβρίου 2005.

  


|  |  |
| --- | --- |
| **Αυτοκίνητα της Mercedes-Benz 1946 - Δεκαετία 1970** | νεότερα -> |
| **Κατηγορία** | **Σειρά** | Δεκαετία 1940 | Δεκαετία 1950 | Δεκαετία 1960 | Δεκαετία 1970 |
| 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Τετρακύλινδρα | 4-πορτα | W136 / W191 | W120 / W121 | W110 | W115 |  |
| Roadster |  |  | W121 |  |  |
| Εξακύλινδρα | 4-πορτα |  |  | W187 | W105 / W180 / W128 | W111 | W114 | W123 |
| Coupé |  |  | W187 | W180 / W128 |  |  |
| Μεγάλα | 4-πορτα |  |  | W186 / W189 | W111 | W108 / W109 | W116 |
| Πολυτελειας |  |  | W188 |  |  | W112 |  |  |
| Υπερπολυτελείας |  |  | W186 / W189 | W112 | W100 (600) |
| Σπορ | Roadster |  |  | W198 | W113 | R107 |